རྒྱ་སྤྲུལ་མིང་གི་རྣམ་ཐར་ཉུང་ངུར་བསྡུས་པ་སྐལ་ལྡན་
ཡིད་ལ་འཐད་པའི་གླུ་དབྱངས་ཞེས་བྱ་བ།
ཨེ་མ་ཧོ།
ཚེ་རབས་གཏན་གྱི་བླ་མ་པད་འབྱུང་དང༌།།
དབྱེར་མེད་གྲུབ་དབང་བྱང་ཆུབ་རྡོ་རྗེ་མཁྱེན།།
བདག་འདྲ་སྤྲུལ་མིང་ལུང་རིག་གླིང་པ་ནི།།
ཙི་ནའི་ཡུལ་གྱི་མི་རིགས་དམན་ལས་བྱུང་།།
ལོ་དྲུག་དུས་སུ་ཡི་གེ་འབྲི་ཀློག་བསླབས།།
དཀའ་ཚེགས་མེད་པར་ཀུན་གྱིས་ངོ་མཚར་སྐྱེས།།
ལོ་བརྒྱད་སྐབས་སུ་ཚེ་རབས་གཏན་གྱི་སྐྱབས།།
མཆོག་གསུམ་ཀུན་འདུས་མ་ཧཱ་གུ་རུ་རྗེ།།
རིགས་བརྒྱའི་ཁྱབ་བདག་ཨོ་རྒྱན་ཆེན་པོ་ཉིད།།
ཨ་ཙར་རྒན་པོའི་ཚུལ་ཅན་དངོས་སུ་མཇལ།།
སྔོན་ཆད་མ་མཐོང་རྒྱུད་སྡེ་འགའ་ཞིག་གི།།
207

-
ཚ་
གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ร
ཚིག་དོན་དཀའ་བ་མེད་པར་བློ་རུ་ཤར།།
འོན་ཀྱང་ཉམས་པའི་གྲིབ་སོང་རེ་ཞིག་བརྗེད།།
བཅུ་ཕྲག་ལོན་ཚེ་བུདྡྷའི་མཚན་ཅན་གྱིས།།
སྤྲིན་གྲོལ་གདམས་པས་རྗེས་བཟུང་དལ་བའི་རྟེན།།
དོན་དང་ལྡན་པའི་རྟེན་འབྲེལ་དེ་ནས་འགྲིགས།།
རང་ལོ་བཅུ་གསུམ་བགྲང་བྱར་སླེབས་པའི་སྐབས།།
གྲུབ་པའི་དབང་ཕྱུག་པདྨ་རིག་འཛིན་གྱི།།
སྐྱེ་སྲིད་བཞི་པ་ཚོགས་དྲུག་རང་གྲོལ་མཇལ།།
དྲི་མེད་བཤེས་གཉེན་མཐིང་ག་ཚེ་བུམ་ཅན།།
དགྱེས་པའི་ཞལ་གྱིས་གཟིགས་པའི་ཉམས་སྣང་ཤར།།
ཚེ་འདིའི་སྣང་བ་འགའ་ཞིག་འགགས་སམ་སྙམ།།
དོན་བརྒྱུད་བྱིན་རླབས་ཐོབ་པའི་རྟེན་འབྲེལ་འགྲིགས།།
བགྲང་བྱ་བདུན་ཕྲག་གཉིས་པ་ནོར་སྐྱོང་ལོར།།
ཐུབ་པའི་རྒྱལ་ཚབ་གཞན་ཕན་མཐའ་ཡས་མཇལ།།
དམ་པའི་གསུང་གིས་དབུག་དབྱུང་ཐོས་བསམ་བྱས།།
སྐབས་སུ་གྲྭ་ནང་གཏེར་ཆེན་བླ་མ་ཉིད།།
དངོས་སུ་མཇལ་བའི་ཉམས་སྣང་ཤས་ཆེར་བྱུང༌།།
208

བསྟོད་ཚོགས་གསོལ་འདེབས་ཀྱི་སྐོར།
ཚ་
ཏི
བསྟན་བཅོས་འགའ་ལ་དོན་འགྲེལ་ནུས་སམ་སྙམ།།
སྣང་སྲིད་དཔེ་ཆར་འཆར་བའི་རྟེན་འབྲེལ་འགྲིགས།།
འོན་ཀྱང་བཅུ་དྲུག་བགྲང་བྱ་ནས་བཟུང་
ཞེ་བདུན་ཁར་འདིར་རྣམ་གཡེང་ལོག་འཚོ་དང༌།།
སྒྱུ་མར་ཤེས་ཀྱང་སྒྱུ་མའི་གཡོ་ཁྲམ་གྱིས།།
གཞན་མགོ་སྐོར་སོགས་ཆོས་མིན་སྤྱོད་པ་འགས།།
རང་ཉིད་བསླུ་བའི་ཟོག་པོའི་རྣམ་ཐར་བསྐྱངས།།
སྐབས་སུ་མཁས་གྲུབ་བླ་མ་འགའ་ཡང་བརྟེན།།
མོས་གུས་མཆི་མ་འཁྲིགས་པའི་གདུང་ཤུགས་ཀྱིས།།
དབང་ལུང་ཁྲིད་ཞུས་བྱིན་རླབས་རྒྱུད་ལ་ཞུགས།།
སློབ་མའི་ཡོན་ཏན་ཚང་བའི་རྟེན་འབྲེལ་འགྲིགས།།
བགྲང་བྱ་སོ་དྲུག་ཞེ་གཅིག་སྐབས་རྣམས་སུ།།
རིག་འཛིན་དཔའ་བོ་མཁའ་འགྲོའི་ལུང་གིས་བསྐུལ།།
ཚེ་རབས་གཏན་གྱི་བླ་མ་ཨོ་རྒྱན་དང༌།།
གྲུབ་དབང་བྱང་ཆུབ་རྡོ་རྗེའི་བྱིན་རླབས་ཐོབ།།
བཅོས་མིན་རང་བྱུང་རིག་པའི་སྒྲོམ་བུ་ནས།།
ཚད་མ་གསུམ་ལྡན་ཆོས་ཀྱི་གཏེར་ཁ་རྡོལ།།
209

གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
ནི
ཅ་
གང་འབྲེལ་དོན་དང་ལྡན་པའི་རྟེན་འབྲེལ་འགྲིགས།།
ཕྱི་ནང་གཞན་གསུམ་གྱིས་བལྟས་འཁྲུལ་བའི་ཆོས།།
རྡུལ་ཙམ་གྲུབ་པ་མེད་ཀྱང་རྟེན་འབྲེལ་ཚོགས།།
འགགས་མེད་སྣང་བ་སྒྱུ་མའི་རྩེད་མོར་མཐོང་།།
འདོད་ཡོན་ལྔ་ལ་ཅི་དགར་ལོངས་སྤྱད་ཀྱང་།།
ཆུ་ལ་རི་མོ་བྲིས་བཞིན་རང་གི་ངོར།།
གོས་པ་མེད་པར་མཉམ་པའི་གདེངས་རྙེད་མཐུས།།
ཉམས་ལེན་རྟོགས་པའི་དྲོད་ཚད་རྟེན་འབྲེལ་འགྲིགས།།
སྒྱུ་མ་ལྟ་བུའི་རྒྱལ་དང་བཤེས་གཉེན་ལ།།
ཇི་ལྟར་ཁས་བླངས་སྒྱུ་མའི་བསྲུང་སྡོམ་ཀུན།།
སྒྱུ་མ་ལྟ་བུའི་ཕན་འབྲས་ལ་དམིགས་ནས།།
ཉོན་མོངས་སྒྱུ་མའི་དབང་དུ་མ་བཏང་བ།།
འདིས་ཀྱང་ཚུལ་ཁྲིམས་དག་པའི་རྟེན་འབྲེལ་འགྲིགས།།
གཤིན་གསོན་དཀོར་གྱི་དངོས་པོའི་རྙེད་པ་ཀུན།།
སེར་སྣའི་སྒོ་ལྕགས་དམ་པོས་འཆིང་མིན་པར།།
ཡར་ལ་མཆོད་ཅིང་མར་ལ་སྦྱིན་གཏོང་སོགས།།
དྲེགས་འདོད་བློ་ངན་ཁོ་ནས་མ་ཡིན་ཕྱིར།།
210

བསྟོད་ཚོགས་གསོལ་འདེབས་ཀྱི་སྐོར།
3
ཚོགས་གཉིས་བསགས་པའི་རྟེན་འབྲེལ་ཡང་དག་འགྲིགས།།
སྔོན་གྱི་ཀུན་འབྱུང་རྒྱུ་འབྲས་ཤ་འཁོན་ལས།།
འདུ་ཕུང་ནད་ཀྱིས་དཀྲུགས་པའི་སྐབས་རྣམས་སུ།།
རང་གཞན་བདེ་སྡུག་བརྗེ་བའི་སེམས་སྦྱོང་དང་།།
རང་འདྲའི་འགྲོ་ལ་སྙིང་རྗེའི་སྤུ་ལོང་གཡོས།།
རྒྱལ་བའི་སྲས་ཀྱི་རྣམ་ཐར་རྟེན་འབྲེལ་འགྲིགས།།
ལྷག་པའི་ལྷ་མཆོག་འགའ་ཞིག་བསྙེན་པའི་སྐབས།།
སྒོ་གསུམ་དཀྱིལ་འཁོར་གསུམ་གྱི་གྲོང་ཁྱེར་དུ།།
སྐུ་གསུམ་འདུ་འབྲལ་མེད་པའི་དོན་རྟོགས་ནས།།
ཐ་མལ་རྫས་དང་ཚིག་ལ་ལྟོས་མིན་པར།།
རང་ཉིད་ལྷ་རུ་ཤེས་པའི་རྟེན་འབྲེལ་འགྲིགས།།
གཞན་་ང་སྒོ་གསུམ་བྱ་བ་གང་དང་གང་།།
དངོས་སམ་བརྒྱུད་ནས་བསྟན་དང་འགྲོ་བ་ལ།།
གཅིག་ཏུ་སྨན་པའི་རྒྱུ་རུ་ལེགས་བསམ་ཏེ།།
དེ་བཞིན་སྤྱོད་ལ་རང་ཉིད་མི་ཁྲེལ་བའི།།
རྒྱལ་ཀུན་དགྱེས་པའི་ཕྲིན་ལས་རྟེན་འབྲེལ་འགྲིགས།།
མདོར་ན་འདི་ནས་བྱང་ཆུབ་སྙིང་པོའི་བར།།
211

ཡ
ཧི
གཡུ་ཁོག་རྒྱ་སྤྲུལ་ལུང་རིག་གླིང་པའི་གསུང་འབུམ་གཅེས་བསྡུས།
༤
ལུས་ངག་ཡིད་ཀྱིས་གཞན་གནོད་གཞི་བཅས་སྤངས།།
གཞན་ཕན་སྤྱོད་པ་ཕྱིན་དྲུག་དང་དུ་བླང༌།།
འཁོར་འདས་ཆོས་ཀུན་རྒྱལ་བའི་ཐུགས་དབྱིངས་ལས།།
འཕོས་པ་མེད་ཕྱིར་ཆོས་ཀུན་མཉམ་པར་རྟོགས།།
སྡོམ་གསུམ་ལྡན་པའི་རྣལ་འབྱོར་རྟེན་འབྲེལ་འགྲིགས།།
ལུས་ཀྱི་བྱ་བ་དགེ་དང་མི་དགེ་ཟུང༌།།
དེ་བཞིན་ངག་གི་སྣ་ཚོགས་སྤེལ་མའི་གཏམ།།
རིག་རྩལ་རྟོག་པའི་འཕྲོ་འདུ་སྣ་ཚོགས་ཀུན།།
ཇི་ལྟར་བྱུང་ཡང་རང་གི་ངོ་བོ་ལ།།
ཕན་གནོད་མེད་པ་རྔུལ་ཆུ་རྡུལ་ཁྲོད་དུ།།
ལྷུང་བཞིན་སེམས་ཉིད་སྐྱོན་བྲལ་དོན་མཐོང་ནས།།
རྣལ་འབྱོར་དབང་ཕྱུག་དམ་པའི་རྟེན་འབྲེལ་འགྲིགས།།
ཇི་ལྟར་ནོར་སྐྱོང་ལ་ནི་གདོང་ལྔ་དང༌། །མགྲིན་བཟང་གཟིག་ལྤགས་ཅན་ལ་རྟ་མཆོག་ཞེས།།
ཟོལ་བསྟོད་རྣམ་ཐར་ཚིགས་སུ་བཅད་པ་འདི། །མཁས་གྲུབ་དམ་པས་མཐོང་ན་ཐུགས་ཁྲེལ་ཡང༌།།
བཙུན་ཆུང་གཞོན་ནུ་སྐལ་ལྡན་ལུང་རྟོགས་ཀྱིས། །བསྐུལ་ངོར་སྤྲུལ་མིང་རྒན་པོ་རང་གིས་སྨྲས།།
ཉེས་པའི་ཆ་ཀུན་ལྷ་དང་བླ་མར་བཤགས། །དགེ་བས་བདག་སོགས་དུས་གསུམ་འགྲོ་བ་ཀུན།།
རྒྱལ་བའི་སྲས་ཀྱི་རྣམ་ཐར་ལེགས་བསྐྱང་ནས། །རྒྱལ་མཆོག་དོན་ཀུན་གྲུབ་པའི་རྒྱུར་གྱུར་ཅིག
དགེའོ།། དགེའོ།། དགེའོ།།
212

བསྟོད་ཚོགས་གསོལ་འདེབས་ཀྱི་སྐོར།
s/
ร